**GIMNAZIJA SESVETE - Školska knjižnica**

**IZVJEŠĆE O RADU ŠKOLSKE KNJIŽNICE u šk. godini 2020./2021.**

I ove se školske godine knjižnica Gimnazije Sesvete svojim cjelokupnim radom nastojala uklopiti u odgojno-obrazovni rad škole, bila je informacijsko, kulturno i komunikacijsko središte škole, mjesto osobnog razvoja i kulturnog identiteta učenika. Svojim radom knjižničarka je provodila različite oblike rada: odgojno-obrazovni rad s učenicima, poučavanje učenika u korištenju informacija i suvremenih medija u školskoj knjižnici; razvijala suradnički odnos s učenicima i nastavnicima škole; obavljala stručni i informacijski rad, provodila bogatu kulturnu i javnu djelatnost, kao i suradnju s voditeljima stručnih aktiva, ravnateljem, nastavnicima i stručnim suradnicima škole, kao i s vanjskim suradnicima u lokalnoj zajednici. Knjižničarka je radila na bogaćenju knjižničnog fonda i stvaranju uvjeta za brži pristup informacijama. Školska je knjižnica svojim aktivnostima, cjelokupnim ozračjem i ugođajem bila poticajno mjesto za učenje, istraživanje, te kulturno i duhovno bogaćenje učenika škole. Kako su početkom školske godine donijete posebne mjere i smjernice za rad s učenicima u školi pa tako i u školskoj knjižnici, knjižničarka je izradila smjernice za rad školske knjižnice u doba pandemije COVID-19 virusa.

Sa smjernicama su upoznati svi nastavnici, kao i učenici, a one su obuhvatile sljedeće:

***SMJERNICE O RADU ŠKOLSKE KNJIŽNICE* U VRIJEME EPIDEMIJE COVID-19**

Sukladno dokumentima Hrvatskog zavoda za javno zdravstvo i Ministarstva znanosti i obrazovanja, Zagreb, od 24. 8. 2020.: ***Upute za sprječavanje i suzbijanje epidemije covid-19 vezano za rad predškolskih ustanova, osnovnih i srednjih škola u školskoj godini 2020./2021.,*** kao i ***Smjernicama za rad školskih knjižnica u uvjetima bolesti COVID-19*,** koje je preporučio Hrvatski zavod za knjižničarstvo NSK, Zagreb, od 10. lipnja 2020., donesene su:

***Smjernice za rad školske knjižnice*** u školskoj godini 2020./21.,koje se primjenjuju uz suglasnost ravnatelja škole i poštivanje predviđenih epidemioloških mjera, koje su prilagođene uvjetima rada i specifičnostima prostora školske knjižnice. U *Smjernicama za rad školske knjižnice* uključene su međusobno povezane djelatnosti kroz koje školska knjižnica ostvaruje svoj rad, a temelje se na *Standardu za školske knjižnice*: odgojno-obrazovna djelatnost, stručno-knjižnični rad te kulturna i javna djelatnost.

**Zaštita korisnika i održavanje prostora i opreme**

* O provođenju pojačanih dezinfekcijskih mjera u školskoj knjižnici i čitaonici brine stručni suradnik knjižničar (u dogovoru s ravnateljem škole i uz pomoć spremačice).
* U radnim prostorima školske knjižnice potrebno je osigurati pridržavanje higijenskih standarda te držanja razmaka ograničenog broja korisnika, kako bi se smanjio fizički kontakt između korisnika koji borave u prostoru i knjižničara.
* Na vidljivom mjestu ispred i u prostoru knjižnice istaknute su upute i preporuke za pridržavanje općih pravila o dezinfekciji ruku i nošenju maski te strogoj mjeri održavanja fizičke udaljenosti od 2 metra u svim smjerovima.
* Dopušteni ukupan broj korisnika u prostoru školske knjižnice na posudbi knjiga su 2-3 učenika, s predviđenim razmakom od 2 m, a u čitaonici istodobno može boraviti i raditi 5 korisnika.
* Školski knjižničar koristi zaštitnu masku i rukavice, a prilikom rukovanja s knjižničnom građom strogo se pridržava mjera redovitog pranja i dezinfekcije ruku.
* Za fizičko odvajanje knjižničara i korisnika na posudbenom pultu knjižnice osigurana je zaštitna pregrada od pleksiglasa.
* Učenici i nastavnici koji ulaze u školsku knjižnicu obavezni su nositi zaštitne maske, dezinficiraju ruke pri ulasku i nužno se pridržavaju mjera fizičke udaljenosti od 2 metra.
* U knjižnici se provodi dezinfekcija i čišćenje prostora i opreme prije početka rada ili na kraju radnog dana (podova, stolova, radnog pulta...) te prozračivanje prostora više puta dnevno. Knjižničar briše i dezinficira radni stol i posudbeni pult nakon posudbe i vraćanja knjiga, kao i nakon svakog korištenja opreme u čitaonici (računala, printer, dodirni zaslon, tastature).

**Stručno-knjižnična djelatnost - posudba i vraćanje knjiga**

* Za posudbu i vraćanje knjiga knjižničar osigurava poštivanje propisanog fizičkog razmaka od 2 m svih osoba u prostoru knjižnice i provodi higijenske mjere.
* Razduženu knjižnu građu knjižničar odlaže u plastičnu kutiju za povrat knjiga, dezinficira radnu površinu, kao i korice ili ovitak knjiga te ih vraća na police.
* Preporuča se razredna posudba, osobito lektirnih knjiga i rječnika, u suradnji s nastavnicima hrvatskoga jezika i stranih jezika (odabrane i zadužene knjige za učenike jednog razreda odnose 2 učenika u učionicu i dijele ostalima, a knjižničaru dostavljaju vraćene knjige, ili ih učenici sami pojedinačno vraćaju uz pridržavanje svih propisanih epidemioloških mjera).
* Postoji mogućnost da učenici koji ne pohađaju redovito nastavu, mogu doći u školsku knjižnicu i vratiti ili posuditi knjige, pri čemu trebaju poštovati fizički razmak i pridržavati se uputa HZJZ.
* Rad u školskoj čitaonici uključuje boravak, ograničeno i kontrolirano zadržavanje korisnika u prostoru čitaonice, u kojoj može istovremeno boraviti maksimalno 5 učenika, s obzirom na veličinu prostora i razmak od 2 m.
* Korištenje računala i printera u čitaonici moguće je prema unaprijed dogovorenom vremenu, s tim da se poštuje broj korisnika koji borave u čitaonici.
* Prostor čitaonice potrebno je svakodnevno prozračivati, a sve površine i opremu dezinficirati i očistiti prije početka rada ili na kraju radnog dana. S građom korištenom u čitaonici postupa se kao i s ostalom vraćenom građom koja se razdužuje – dezinficira se i nakon toga vraća na police.

**Odgojno-obrazovna djelatnost školske knjižnice**

* Suradnja sa stručnim osobljem i učenicima provodi se uživo u školi dok je nastava redovita, a uključuje i online rad, ako bude potrebno, za sve djelatnosti za koje je to moguće provesti kao:
	+ potpora odgojno-obrazovnome procesu u obliku osiguranja dostupne građe za učenje i poučavanje uz poštivanje autorskih prava i zaštitu podataka u nastavi na daljinu kad je riječ o maloljetnim osobama; otvoreni obrazovni sadržaji, Creative Commons licenca; razvoj kulture dijeljenja; e-sigurnost i odgovorna upotreba interneta (sprečavanje govora mržnje, širenja lažnih vijesti, zlostavljanja putem interneta i sl.),
	+ pretraživanje izvora i izrada popisa korisnih adresa na kojima se mogu čitati i/ili preuzimati e-knjige i mrežni izvori,
	+ učenje temeljeno na istraživanjima i motiviranje učenika; pripremanje i izrada vlastitih digitalnih obrazovnih sadržaja, sudjelovanje u webinarima i on-line seminarima.

 **Kulturna i javna djelatnost školske knjižnice**

* U skladu s navedenim *Smjernicama*, ne preporučuje se organiziranje kulturnih i javnih aktivnosti u prostoru knjižnice u skladu s važećim odlukama i epidemiološkim mjerama.
* Kulturne aktivnosti je moguće organizirati u manjim grupama kada se za to steknu uvjeti ili online, što uključuje:
	+ organiziranje tematskih izložaba u predvorju škole ili na mrežnim stranicama škole,
	+ organiziranje online usluga za učenike: edukativne mrežne radionice iz različitih obrazovnih predmeta ili prezentacija tematskih sadržaja planiranih u Kurikulumu kulturne i javne djelatnosti školske knjižnice,
	+ prikupljanje i organizacija poveznica na izvore ostalih knjižnica sa obrazovnim, korisnim i zabavnim sadržajima namijenjenih učenicima. rad na većoj vidljivosti školske knjižnice na mrežnim stranicama škole (osvrti, prikazi, najave i sl.)

**PROSTOR I OPREMA KNJIŽNICE I ČITAONICE u brojkama:**

* Prostor knjižnice i čitaonice - oko 150 m² + 50 m² galerija iznad čitaonice
* Oprema knjižnice: 1 računalo, pisač u boji, u čitaonici 2 nova računala i pisač za učenike, na galeriji stropni projektor i 7 novijih računala za rad učenika i nastavnika škole s internetom. Ostala oprema i namještaj u knjižnici i čitaonici (police, vitrine, stolovi, radni pult i dr.), funkcionalan je i zadovoljava propisani Standard za školske knjižnice.

**STRUČNI RAD, NABAVA I OBRADA FONDA**

Što se tiče **stručnog rada i nabave knjižničnog fonda**, surađivala sam s voditeljima stručnih aktiva, nastavnicima i stručnim suradnicima, a naročito s aktivom hrvatskog jezika u svezi nabave lektirnih naslova i izborne lektire za 1. razred koja je preporučena prema novom Kurikulumu Hrvatskoga jezika, stručne i referentne literature. Knjižnična građa stručno je obrađena, pravilno smještena, zaštićena i dostupna korisnicima za posudbu ili korištenje u čitaonici.

**Stanje knjižničnog fonda od 1. 1. do 30. 6. 2021. godine je sljedeće:**

* + Ukupan broj svezaka 19 367, a ukupna vrijednost fonda je 1.470.392,40 kn
	+ fond se povećao za 47 svezaka, od toga je Gradski ured poslao 2 sv. u iznosu od 310,00 kn; dar ustanova i pojedinaca 38 sv. u iznosu od 2.780,00 kn; vlastitim sredstvima škole kupljeno je 7 sv. u vrijednosti od 633,60 kn.

 **KORIŠTENJE KNJIŽNIČNE GRAĐE u šk. god. 2020./2021.**

Mjesečni pregled korištenja knjižničnoga fonda:

|  |  |
| --- | --- |
| **mjesec** | **ukupno korišteno svezaka** |
| RUJAN | 888 |
| LISTOPAD | 1452 |
| STUDENI | 1379 |
| PROSINAC | 957 |
| SIJEČANJ | 351 |
| VELJAČA | 1496 |
| OŽUJAK | 2291 |
| TRAVANJ | 1081 |
| SVIBANJ | 1097 |
| LIPANJ | 118 |

**UKUPNO JE KORIŠTENO: 11 110** svezaka knjiga i referentne literature.

Učenici su ukupno koristili i posudili: 7 207 svezaka knjiga. Učenici Glazbene škole Z. Grgoševića Sesvete ukupno su posudili: 95 svezaka knjiga. Profesori su ukupno posudili: 2 138 svezaka knjiga. Za nastavu u školi i u čitaonici, korišteno je ukupno: 1 670 sv. knjiga i referentnih naslova.

**"NAJČITATELJ"** - Učenik s najviše posuđenih knjiga u školskoj knjižnici ove školske godine je:  **ANA ANTUNOVIĆ, 1.e - 22** posuđene knjige (učenicu je knjižničarka nagradila knjigom).

**Posudba i korištenje knjižnične građe po razredima:**

|  |  |  |  |
| --- | --- | --- | --- |
| **Razred** | **Ukupno** **posuđenih** **knjiga u razredu** | **Učenik s najviše posuđenih knjiga u razredu** | **Broj posuđenih knjiga** |
| **1. A** | **350** | **Nika Narandja**  | **14** |
| **1. B** | 335 | **Ivan Bunić**  | **16** |
| **1. C** | 321 | **Ana Obrad**  | **13** |
| **1. D** | 300 | **Elizabeta Vilček**  | **11** |
| **1. E** | 318 | **Ana Antunović**  | **22** |
| **UKUPNO****1. razr.** |  **1624 sv. + 144 sv. razredna posudba** |  |  |
| **2. A** | 321 | **Antonija Perić**  | **13** |
| **2. B** | **354** | **Magdalena Višević**  | **15** |
| **2. C** | 245 | **Lucija Krivić**  | **15** |
| **2. D** | 205 | **Marija Majić** | **10** |
| **2. E** | 307 | **Žanamari Marović**  | **15** |
| **UKUPNO****2. razr.** |  **1432 sv. + 196 sv. razredna posudba** |  |  |
| **3. A** | 321 | **Robert Ilinović**  | **15** |
| **3. B** | **343** | **Katarina Pavić**  | **14** |
| **3. C** | 307 | **Klara Slatinac** | **14** |
| **3. D** | 290 | **Matej Šimić** | **12** |
| **3. E** | 310 | **Nika Lokmić**  | **16** |
| **UKUPNO****3. razr.** |  **1571 sv. + 148 sv. razredna posudba** |  |  |
| **4. A** | 367  | **Katarina Kraljević**  | **17**  |
| **4. B** | 404 | **Lovro Kovačić**  | **20**  |
| **4. C** | **417**  | **Mihael Belas**  | **17**  |
| **4. D** | 388  | **Fran Puljizović**  | **16**  |
| **4. E** | 372  | **Petra Petanjek**  | **15**  |
| **UKUPNO****4. razr.** |  **1948 sv. + 144 sv. razredna posudba** |  |  |
| **UKUPNO** | **7 207** **svezaka** |  |  |
|  |  |  |

**ODGOJNO-OBRAZOVNI RAD S UČENICIMA**

Na području **odgojno-obrazovnog rada s učenicima** organizirano sam radila osobito s učenicima 1. razreda u dogovoru s razrednicima. Nastojala sam učenicima približiti knjižnicu kao izvor informacija za učenje i osobni razvoj, pomoći im da postanu vješti konzumenti informacija, u modernom obrazovnom i informacijskom društvu, stvarajući poticajno ozračje u knjižnici. Iako je posjet učenika školskoj knjižnici ove godine bio ograničen zbog poštivanja svih epidemioloških mjera, knjižnična građa je bila dostupna učenicima i ona je korištena u dogovoru s predmetnim nastavnicima. Za posudbu lektire primijenili smo model razredne posudbe i on je jako dobro funkcionirao u suradnji s profesoricama hrvatskoga jezika. Uz svakodnevnu posudbu i korištenje knjižnične građe, u knjižnici i čitaonici radila sam s učenicima individualno ili grupno, prema njihovim potrebama vezanim za izradu samostalnih radova, referata, plakata i prezentacija za nastavu.

* Za učenike prvoga razreda organizirala sam sate upoznavanja rada školske knjižnice, poučavala ih oblicima učenja i istraživanja u školskoj knjižnici (održani nastavni sati u rujnu 2020. za sve prve razrede, a tijekom godine uz važne događaje, obljetnice i izložbe).
* S učenicima drugog i trećega razreda radila sam najčešće grupno i individualno prema njihovim specifičnim zahtjevima i potrebama za učenjem i istraživanjem, samostalnim radom na izvorima znanja, uputama i pomoći na izradi plakata i prezentacija za nastavu, što sam učenicima i izložila tijekom godine na panoima čitaonice, kao pomoć i putokaz za uspješan rad na tom području.
* Maturantima sam omogućila posudbu svih relevantnih priručnika za pripremu, učenje i uspješnije rješavanje zadataka na državnoj maturi iz svih nastavnih predmeta.
* Za učenike sam izradila ***Bilten preporučene znanstveno-popularne literature***, kao digitalna publikacija u digitalnom alatu ISSUU na linku:

<https://issuu.com/rjozic/docs/znanstveno-popularna_literatura__bilten>

* Učenicima sam izradila ***Bilten preporučene beletristike***, kao digitalna publikacija u digitalnom alatu ISSUU na linku:

<https://issuu.com/rjozic/docs/bilten_-_preporuka_beletristike.docx>

**Tijekom nastave na daljinu** aktivno sam se uključila u virtualnu zbornicu Gimnazije Sesvete i komunicirala s učenicima, pripremila sam im i poslala neke obrazovne sadržaje u digitalnoj aplikaciji *Microsoft Teams* ili na mrežnoj stranici škole.

Svakodnevno sam radila u školskoj knjižnici (unatoč nastavi na daljinu), na sređivanju prostora i fonda školske knjižnice, dokumentacijskom materijalu, sređivanju prostora, zbirke periodike, razmještaju fonda, povratu ili posudbi knjiga, redovitim čišćenjem i dezinfekcijom vraćenih knjiga, narudžbi knjiga za knjižnicu, kao i nagradama za učenike te sve ostale tekuće i stručne poslove.

**KULTURNA I JAVNA DJELATNOST KNJIŽNICE**

Pored redovitih poslova, posudbe i rada s učenicima, knjižnica je radila i na području kulturne i javne djelatnosti. Nastojali smo provesti sve planirane aktivnosti iz Kurikuluma kulturne i javne djelatnosti školske knjižnice. Iz Kurikuluma kulturne i javne djelatnosti školske knjižnice za ovu školsku godinu 2020./2021. izdvajaju se ostvareni sadržaji koje je organizirala školska knjižničarka:

* Obilježen je ***Međunarodni dan pismenosti*** izložbom plakata o svim vrstama pismenosti, uz naše povijesno pismo glagoljicu, koju su učenici likovne grupe oslikali – Glagoljica u inicijalima. Uz izložbu u knjižnici učenicima sam održala kratko predavanje o vrstama pismenosti uz letak o provjeri izvora elektroničkih izvora informacija koje koriste u svom učenju i istraživanju.
* **Obilježena je Godina sv. Jeronima – Velikana duha,** uz 1600. godina od smrti sv. Jeronima, velikog teologa, bibličara, polemičara i ranokršćanskog pisca naših korijena, koji je stoljećima utjecao na zapadnu kršćansku kulturu i svjetovnu tradiciju. Cilj je bio upoznati učenike s likom i djelom sv. Jeronima, kao velikanom naše kulturne baštine i njegov utjecaj na glagoljašku književnost i narodni jezik. Više na mrežnoj stranici Škole i u priloženoj PPT. Otkazano dogovoreno predavanje za učenike škole: Sv. Jeronim – velikan duha i hrvatske kulture, prof. dr. sc. Slobodana Prosperova Novaka zbog epidemiološke situacije.
* **MJESEC hrvatske knjige 2020.** – Ovogodišnja je manifestacija posvećena planetu Zemlji, u povodu 50. godišnjice obilježavanja Dana planeta Zemlje. Nacionalni kviz za poticanje čitanja imao je naziv *Istraživači planeta Zemlje*pa je knjižničarka za učenike izradila PPT na ovu temu, a profesorica Suzana Pešorda je pripremila online kviz znanja za učenike na istu temu. Cilj je bio ukazati na važnost održivog razvoja danas u doba velikih klimatskih promjena, zagađenja zraka, učestalih poplava, potresa, požara i drugih nedaća koje pogađaju Zemlju.
* **Uz Mjesec hrvatske knjige 2020.** proveden je i literarni natječaj za učenike ***POSADI PRIČU****!,* kojeg je organizirao aktiv hrvatskoga jezika i knjižničarka. Prijavili su se zainteresirani učenici sa svojim radovima, odabrani radovi su nagrađeni, a više na mrežnoj stranici Gimnazije Sesvete. Postavljena je izložba plakata u predvorju škole uz Mjesec hrvatske knjige 2020., s lijepim mislima o važnosti čitanja, a knjižničarka je učenicima izradila ***Bilten znanstveno-popularne i putopisne literature*** u školskoj knjižnici, objavljen na mrežnoj stranici Škole, koji je potaknuo veći broj učenika da posegnu i za tom vrstom literature. Otkazan je dogovoreni književni susret sa spisateljicom Julijanom Matanović i akademikom Pavlom Pavličićem zbog epidemioloških mjera.
* Obilježen je **Dan sjećanja na ŽRTVU VUKOVARA** u Domovinskom ratu, velikom izložbom o stradanju Vukovara, ratnom odjećom iz Domovinskog rata, u predvorju škole i paljenjem svijeća ispred Škole. Otkazano je predavanje dr. sc. Ante Nazora ili suradnika iz HMDCDR-a o Domovinskom ratu, zbog epidemioloških mjera.
* **Uz *Dane Augusta Šenoe*** (14. 11. do 13. 12. 2020.)zadnjih smo godina organizirali posjet učenika *Kući Šenoa* u Zagrebu, a ove smo školske godine u čast Augustu Šenoi – najzagrebačkijem književniku, uključili učenike likovne grupe s profesoricom Inom Jozić i pripremili izložbu *Portreti Augusta Šenoe* – ***Šenoa slikom naših učenika***. Nastala je bogata izložba portreta u velikom B1 formatu, s dodanim ulomcima iz Šenoinih feljtona Zagrebulje, koje su odabrale prof. Ž. Župan Vuksan i knjižničarka Ruža Jozić. Ovu smo izložbu predstavili i na manifestaciji Knjižna BOOKA u lipnju 2021. u NSK-a, uz 140. obljetnicu smrti Augusta Šenoe. Pripremljena je i virtualna izložba o Augustu Šenoi u digitalnom alatu ISSUU. Izložba Šenoinih portreta predstavljena je i uz 14. *Sesvetski pjesnički maraton 2021*. u Knjižnici Sesvete, u suradnji s voditeljem Knjižnice Ivanom Babićem.
* **Uz *Dan međunarodnoga priznanja* -** 15. siječnja postavljena je izložba **GROF Janko Drašković,** posvećena hrvatskom velikanu i političaru i "najstarijem hrvatskom preporoditelju", uz 250. obljetnicu njegova rođenja (20. 10. 1770.). Hrvatska velikaška obitelj Drašković, čije rodoslovlje seže u 15. stoljeće, dala je niz istaknutih ratnika, političara i crkvenih dostojanstvenika. Grof Janko Drašković je izravno sudjelovao i u izgradnji kulturnih institucija preporodnoga pokreta (Čitaonice ilirske, Narodnoga muzeja, Matice ilirske, Narodnoga kazališta, Gospodarskoga društva). Otkazano predavanje akademkinje Dubravke Oraić Tolić: *Nastanak i značaj Matice hrvatske.* Izložbu je pripremila knjižničarka Ruža Jozić a kviz za učenike prof. Suzana Pešorda.
* Obilježen je ***Dan sjećanja na žrtve Holokausta*** – izložbom knjiga i plakata s tematikom o HOLOKAUSTU (27. siječnja 2021.) i predstavljeno istraživanje naših učenika ***Židovi u Sesvetama*,** koje su proveli učenici u Geografsko-povijesnoj istraživačkoj grupi s profesoricom Suzanom Pešorda i u suradnji s Muzejom Prigorja u Sesvetama. Na izložbi smo predstavili rezultate do kojih su učenici došli, muzejske dokumente, pisma, razglednice, fotografije i sl. Nakon istraživanja i predstavljanja istraživačkoga rada uz Dan sjećanja na žrtve HOLOKAUSTA, knjižničarka i profesorica Suzana Pešorda organizirale su susret i predavanje za učenike s nasljednicom jedine sesvetske židovske obitelji Weinberger dr. Suzanom Glavaš, a sve u suradnji s Muzejom Prigorja Sesvete i kustosom prof. Damirom Fofićem.
* U drugom smo polugodištu osobitu pozornost posvetiti aktivnostima uz ***GODINU ČITANJA*** 2021., jer je **Vlada Republike Hrvatske** na sjednici održanoj 30. prosinca 2020. podržala prijedlog Ministarstva kulture i medija da se 2021. godina proglasi ***Godinom čitanja 2021.*** u Hrvatskoj.Zato smo i napravili plan naših aktivnosti u Godini čitanja koji provodimo od siječnja 2021. do travnja 2022. godine.
* ***Izvješće o provedenim aktivnostima u Godini čitanja*** šaljemo MZO-u prema dopisu pomoćnika ministra gosp. Momira Karina, kao potkrjepa svim našim provedenim aktivnostima.
* Uz ***Svjetski dan pjesništva*** pripremili smo poetski recital posvećen **Josipu Pupačiću** (21. ožujka), uz ***Dane hrvatskoga jezika* i *Mjesec hrvatskoga jezika*** (veljača-ožujak 2021.), a uz 50. obljetnicu njegove tragične pogibije (23. svibnja 1971.). Organizirali smo recital Pupačićeve poezije pod naslovom *JOSIPE, JOSIPE, NE BOJ SE, TA JA SAM SAMO MORE!*– u izvođenju učenika dramske skupine KAOS s prof. Željkom Župan Vuksan.
* Uz ***Svjetski dan zdravlja***, 7. travnja, i aktualne teme o zdravlju (virusi, epidemije i sl.), knjižničarka je postavila izložbu knjiga u čitaonici za maturante: *Ostani zdrav!*, što su učenici znatiželjno razgledali, a mnogi i posudili, jer, u Godini čitanja smo, a i zbog vlastitog interesa. U prilogu šaljem letak pod nazivom ***ČITATELJSKI IZAZOV*** u kojem se vidi poticanje učenika na čitanje popularno-znanstvene literature iz raznih područja tijekom Godine čitanja (jednom ili više puta mjesečno).
* ***Svjetski dan knjige i Noć knjige*,** 23. 4. 2021., kao i ***Dan hrvatske knjige* 22. 4. 2021.,** posvetili smo *OCU HRVATSKE KNJIŽEVNOSTI* - **Marku Maruliću i 500.** obljetnici objave njegove ***JUDITE* (1521.) –** u suradnji sdramskom i likovnom grupom škole. Knjižničarka je pripremila bogatu izložbu o životu i književnom radu Marka Marulića, a učenici likovne grupe oslikali su 6 pjevanja Marulićeve Judite, dok su učenici Dramskog odgoja izradili digitalne plakate o Marku Maruliću i Juditi u CANVI, PIKTOCHARTU i dr. digitalnim alatima, od kojih ćemo u rujnu 2021. pripremiti još jednu izložbu posvećenu Marku Maruliću, jer ovo i ***GODINA MARKA MARULIĆA 2021.***, prema odluci Hrvatskoga sabora od travnja 2021. Učenici s prof. Željkom Župan Vuksan pisali su svoje monologe i dijaloge o Juditi, te snimili kratki video: Intervju s Markom Marulićem.
* ***Uz Noć knjige 2021.*** knjižničarka Ruža Jozić posudila je svoju izložbu ***Knjige koje su promijenile povijest*** za virtualnu izložbu Narodnom sveučilištu Sesvete. Izložba je vidljiva na poveznici Narodno sveučilište Sesvete - povodom Noći knjige 2021.: <https://ns-sesvete.hr/vise/povodom-noci-knjige/> .
* U **suradnji s Knjižnicom Sesvete** knjižničarka Ruža Jozić posudila je našu izložbu, koju je pripremila s profesoricom Inom Jozić i učenicima likovne grupe: *ŠENOA I ZAGREB*, uz njihovu manifestaciju 14. Sesvetski pjesnički maraton. Virtualna ***Tematska izložba učenika Gimnazije Sesvete na 14. Sesvetskom pjesničkom maratonu,*** uz 140. godinu smrti Augusta Šenoe i 150. g. objave Zlatarovog zlata, vidljiva je na stranicama KGZ-a pod 14. Sesvetski virtualni pjesnički maraton na poveznicama:

<http://www.kgz.hr/hr/dogadjanja/14-sesvetski-virtualni-pjesnicki-maraton/57913> <https://sites.google.com/view/14sesvetskipjesnickimaraton/home/> .

* Sudjelovanje na manifestaciji ***KNJIŽNA BOOKA 2021.*** – koja se organizira uz Međunarodni dan dječje knjige 2. travnja, NSK u Zagrebu, a ove je godine održana 10. lipnja 2021. zbog pridržavanja svih epidemioloških mjera. Na ovoj je manifestaciji školska knjižničarka s pedagoginjom škole Božanom Sertić postavila veliku izložbu u predvorju NSK-a ***Šenoa i Zagreb,*** oslikani portreti A. Šenoe, likovni radovi naših učenika, koje smo izrađivali od listopada do prosinca 2020. uz Šenoine dane. Objava na mrežnoj stranici škole:

 <http://gimnazija-sesvete.skole.hr/?news_hk=1&news_id=1388&mshow=1512#mod_news>

* **Do kraja ove školske godine 2020./2021. obilježavamo 30. obljetnicu rada Gimnazije Sesvete,** pored ostaloga i izradom, tiskanjem i promocijom **monografije GIMNAZIJA SESVETE 30 godina rada** (za koju je školska knjižničarka prikupil tekstualni i fotografski materijal, pisala i uređivala tekstove (od listopada 2020. do početka ožujka 2021.) s prof. Željkom Župan Vuksan i pedagoginjom Božanom Sertić). Materijal je predan na grafičko oblikovanje i uskoro očekujemo tiskanje monografije.

**Uključenje stručne suradnice školske knjižničarke u ostale školske aktivnosti i projekte**

* Poticanje čitanja u školskoj knjižnici tijekom čitave školske godine, a osobito ove 2021. koja je hrvatska *GODINA ČITANJA*. Zato sam u suradnji s nastavnicima hrvatskoga jezika i svih drugih stručnih aktiva na školi poticale akcije čitanja, bavljenja knjigom i pisanom riječi. Učenicima sam izrađivala promotivne letke uz razne aktivnosti, obljetnice i značajne datume, i upućivala ih na čitanje literarnih i znanstveno-popularnih tekstova. Osobito je bila uspješna akcija poticanja čitanja uz *Tjedan psihologije*, kada su učenici u knjižnici mogli vidjeti izložene mnoge popularne naslove koji su ih privukli, čime je čitanost mnogostruko povećana.
* Uz GODINU ČITANJA školska je knjižničarka vodila evidenciju svih održanih školskih aktivnosti koje su imale za cilj poticanje čitanja, a čitava je tabela održanih aktivnosti poslana MZO-u početkom srpnja 2021., kako je naloženo školama prema dopisu od veljače 2021. g.
* **Poticanje literarnog izričaja** naših učenika - kreiranje i osmišljavanje školskog natječaja za učenike: Posadi priču; Dovrši priču i dr.
* **Poticanje kreativnog i likovnog izričaja** učenika likovne grupe u projektnim sadržajima: Lektira slikom Bauhausa; portreti sv. Jeronima; oslikani portreti Augusta Šenoe, ilustracija pjevanja Marulićeve Judite, uz 500 godina od objave Judite (1521.) i dr.
* **Digitalizacijom školskih izložaba** koje su rezultat istraživačkoga rada učenika, u digitalnom alatu ISSUU, čime su postale vidljive i učenicima, i roditeljima i svima zainteresiranima.

**SURADNJA s lokalnom zajednicom i ustanovama u kulturi grada Zagreba**

* U svom radu kao školska knjižničarka uspješno sam surađivala s lokalnom zajednicom, osobito s Knjižnicom Sesvete, s kojom smo zajedno planirali razne aktivnosti i predavanja za učenike, a zbog situacije s covidom-19 nismo ostvarili. Suradnjom u lokalnoj zajednicis ustanovama u kulturi, osobito s Muzejom Prigorja Sesvete na zajedničkoj temi Zavičajnost u školi; s Knjižnicom Sesvete na 14. Sesvetskom pjesničkom virtualnom maratonu 2021. – virtualnom izložbom *Šenoa i Zagreb* i Narodnim sveučilištem Sesvete, postavljanjem naših izložaba za javnost u galeriji Narodnoga sveučilišta Sesvete: Lektira slikom Bauhausa i Knjige koje su promijenile povijest.

**STRUČNO USAVRŠAVANJE**

**S**urađivala sam s Matičnom službom KGZ-a, NSK i AZOO-m, koji su nam organizirali stručna predavanja i radionice vezane za kulturne aktivnosti i stručni rad. Sudjelovala sam u seminarima, radionicama i webinarima E-škole, kao i mnogim webinarima za školske knjižničare, kao oblik stručnog usavršavanja. Knjižničarka se stručno usavršavala i prisustvovala stručnim skupovima za školske knjižničare i županijskim stručnim vijećima, na kojima je održala nekoliko izlaganja.

* **Održavanje webinara** za školske knjižničare u organizaciji AZOO-a i aktivnim sudjelovanjem na 32. i 33. Proljetnoj školi školskih knjižničara RH, koje su održane u ožujku i travnju 2021. online, na kojima sam predstavila primjere dobre prakse, dijelila obrazovne materijale i pisala stručne članke za Zbornike Proljetnih škola školskih knjižničara RH. Sudjelovanje i u radu drugih županijskih vijeća svojim primjerima dobre prakse.
* **Organiziranje i vođenje Županijskoga stručnoga vijeća** za srednjoškolske knjižničare Grada Zagreba, Zagrebačke i Krapinsko-zagorske županije, odlukom AZOO-a od 1. 9. 2020. U ovoj školskoj godini održana 4 stručna skupa online: u prosincu 2020., siječnju, ožujku i srpnju 2021.
* **Dijeljenjem primjera dobre prakse** na županijskim i državnim stručnim skupovima i digitalnih obrazovnih sadržaja na mrežnoj stranici Školski knjižničari Republike Hrvatske, kao i stručnim člancima u stručnim časopisima Novi uvez ZKD-a, na portalu MZO Pogled kroz prozor, SKOK i Zbornicima Proljetnih škola školskih knjižničara RH.

**Stručni skupovi i webinari na kojima je školska knjižničarka sudjelovala:**

|  |  |  |  |  |  |  |
| --- | --- | --- | --- | --- | --- | --- |
| **Tip stručnog skupa** | **Stručni skup** | **Predmetno područje** | **Vrijeme početka** | **Mjesto** | **Adresa** | **Voditelj** |
| Stručni skupovi - Agencija za odgoj i obrazovanje | Stručni skup za voditelje ŽSV-a knjižničara | Stručni suradnici - knjižničari | 23.12.2020. u 09:00 sati | Na mreži | Na mreži | Adela Granić, prof. i dipl. bibl. |
| Stručni skupovi voditelji ŽSV | 2. županijski stručni skup knjižničara srednjih škola Osječko-baranjske županije - Medijska pismenost | Stručni suradnici - knjižničari | 21.12.2020. u 09:00 sati | connect.carnet.hr/knjiznicari | connect.carnet.hr/knjiznicari | ALTA PAVIN BANOVIĆ |
| Stručni skupovi - AZOO | Webinar: Motiviranost za rad školskog knjižničara | Stručni suradnici - knjižničari | 18.12.2020. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | 100 webinar | Stručni suradnici - knjižničari | 16.12.2020. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Mediji i nasilje | Stručni suradnici - knjižničari | 11.12.2020. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: MPT Održivi razvoj: implementacija u GPP školske knjižnice | Stručni suradnici - knjižničari | 09.12.2020. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi voditelji ŽSV | 1. stručni skup ŽSV-a osnovnoškolskih i srednjoškolskih knjižničara Ličko-senjske županije | Stručni suradnici - knjižničari | 03.12.2020. u 10:00 sati | na mreži | https://connect.carnet.hr/knjiznicari | MIROSLAV KLOBUČAR |
| Stručni skupovi voditelji ŽSV | Stručni skup srednjoškolskih knjižničara Grada Zagreba, Zagrebačke i Krapinsko-zagorske županije | Stručni suradnici - knjižničari | 01.12.2020. u 10:00 sati | online | https://connect.carnet.hr//knjiznicari | RUŽA JOZIĆ |
| Stručni skupovi - AZOO | Webinar: Ettaedu – aplikacija za online prijavljivanje na stručne skupove AZOO | Stručni suradnici - knjižničari | 28.10.2020. u 09:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Mala alatnica: korisni mrežni i digitalni alati za nastavu na daljinu | Stručni suradnici - knjižničari | 21.10.2020. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Stručni skup za voditelje ŽSV-a | Stručni suradnici - knjižničari | 09.10.2020. u 10:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Genially – primjeri prakse i izrada interaktivne prezentacije | Stručni suradnici - knjižničari | 05.10.2020. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Projekti stručnih suradnika knjižničara | Stručni suradnici - knjižničari | 23.09.2020. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Izrada brošure knjižnice u alatima MS Word, MS Publisher i Canva | Stručni suradnici - knjižničari | 21.09.2020. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Stručni skup za voditelje ŽSV-a | Stručni suradnici - knjižničari | 10.09.2020. u 10:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar za voditelje ŽSV-a | Stručni suradnici - knjižničari | 07.09.2020. u 12:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar za voditelje ŽSV-a | Stručni suradnici - knjižničari | 25.08.2020. u 13:00 sati | Na mreži | Na mreži | Adela Granić, prof. i dipl. bibl. |

|  |  |  |  |  |  |  |
| --- | --- | --- | --- | --- | --- | --- |
| Stručni skupovi voditelji ŽSV | Stručni skup srednjoškolskih knjižničara Grada Zagreba, Zagrebačke i Krapinsko-zagorske županije | Stručni suradnici - knjižničari | 07.07.2021. u 10:00 sati | online | https://connect.carnet.hr/knjiznicari | RUŽA JOZIĆ |
| Stručni skupovi - AZOO | Stručni skup za voditeje ŽSV-a knjižničara i pozvane knjižničare | Stručni suradnici - knjižničari | 01.07.2021. u 09:00 sati | Na mreži | Po pozivu | Adela Granić, prof. i dipl. bibl. |
| Stručni skupovi - AZOO | Webinar: Knjige koje su mijenjale povijest | Stručni suradnici - knjižničari | 30.06.2021. u 11:00 sati | Na mreži | https://connect.carnet.hr/knjiznicari | Adela Granić, prof. i dipl. bibl. |
| Stručni skupovi - AZOO | Webinar: Izborna lektira: kreativne mogućnosti u školskoj knjižnici | Stručni suradnici - knjižničari | 23.06.2021. u 11:00 sati | Na mreži | https://connect.carnet.hr/knjiznicari | Adela Granić, prof. i dipl. bibl. |
| Stručni skupovi - AZOO | Webiar: Artsteps : priprema 3D izložbe | Stručni suradnici - knjižničari | 09.06.2021. u 11:00 sati | Na mreži | https://connect.carnet.hr/knjiznicari | Adela Granić, prof. i dipl. bibl. |
| Stručni skupovi - AZOO | Webinar za članove Programskog odbora i voditelje ŽSV-a knjižničara | Stručni suradnici - knjižničari | 02.06.2021. u 09:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Knjižničarska posla: Dobar, bolji, najbolji | Stručni suradnici - knjižničari | 24.05.2021. u 11:00 sati | Na mreži | https://connect.carnet.hr/knjiznicari | Adela Granić, prof. i dipl. bibl. |
| Stručni skupovi - AZOO | Webinar za voditelje ŽSV-a stručnih suradnika knjižničara | Stručni suradnici - knjižničari | 21.05.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi voditelji ŽSV | Kompetencije | Stručni suradnici - knjižničari | 19.05.2021. u 09:00 sati | https://connect.carnet.hr/knjiznicari | https://connect.carnet.hr/knjiznicari | ALTA PAVIN BANOVIĆ |
| Stručni skupovi - AZOO | Webianr: Izradimo virtualnu izložbu | Stručni suradnici - knjižničari | 12.05.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Breakout Rooms u Adobe Connectu | Stručni suradnici - knjižničari | 07.05.2021. u 09:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Usporedna analiza XXX. i XXII. PŠŠK | Stručni suradnici - knjižničari | 22.04.2021. u 11:00 sati | Na mreži | Po pozivu | Adela Granić, prof. i dipl. bibl. |
| Stručni skupovi - AZOO | Webinar: Uvidi na mreži | Stručni suradnici - knjižničari | 19.04.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | „Kurikulsko planiranje - provedba nepostojećeg kurikula nastavnog područja Školsko knjižničarstvo“ 33. PŠŠK | Stručni suradnici - knjižničari | 14.04.2021. u 10:00 sati | Na mreži | ZOOM | Ana Saulačić, prof. |
| Stručni skupovi - AZOO | Webinar: Specifičnosti prezentiranja u online okružju | Stručni suradnici - knjižničari | 09.04.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | 32. Proljetna škola školskih knjižničara | Stručni suradnici - knjižničari | 24.03.2021. u 08:30 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar za Organizacijski odbor 32. PŠŠK | Stručni suradnici - knjižničari | 09.03.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi voditelji ŽSV | Stručni skup srednjoškolskih knjižničara Grada Zagreba, Zagrebačke i Krapinsko-zagorske županije | Stručni suradnici - knjižničari | 02.03.2021. u 10:00 sati | online | https://connect.carnet.hr/knjiznicari | RUŽA JOZIĆ |
| Stručni skupovi - AZOO | Webinar: Koordinacija, suradnja, dijeljenje i timski rad školskog knjižničara u europskim projektima | Stručni suradnici - knjižničari | 01.03.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi voditelji ŽSV | 2021. – Godina čitanja, ideje za obilježavanje u školskoj knjižnici | Stručni suradnici - knjižničari | 25.02.2021. u 09:00 sati | online | MS Teams | INES KRUŠELJ-VIDAS |
| Stručni skupovi - AZOO | Webinar: Organizacija 32. Proljetne škole školskih knjižničara 2021. godine na mreži | Stručni suradnici - knjižničari | 22.02.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Umijeće prezentiranja | Stručni suradnici - knjižničari | 19.02.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Od pozitivnih strana masovnih medija do negativnih posljedica izloženosti medijskim sadržajima | Stručni suradnici - knjižničari | 12.02.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar za predavače na 32. PŠŠK | Stručni suradnici - knjižničari | 11.02.2021. u 11:00 sati | Na mreži | Po pozivu | Adela Granić, prof. i dipl. bibl. |
| Stručni skupovi - AZOO | Webinar za knjižničare pripravnike 3/3 | Stručni suradnici - knjižničari | 10.02.2021. u 11:00 sati | Na mreži | https://connect.carnet.hr/knjiznicari | Adela Granić, prof. i dipl. bibl. |
| Stručni skupovi - AZOO | Webinar za knjižničare pripravnike 2/3 | Stručni suradnici - knjižničari | 03.02.2021. u 11:00 sati | Na mreži | https://connect.carnet.hr/knjiznicari | Adela Granić, prof. i dipl. bibl. |
| Stručni skupovi - AZOO | Webinar: Statistički podaci | Stručni suradnici - knjižničari | 29.01.2021. u 11:00 sati | Na mreži | https://connect.carnet.hr/knjiznicari | Adela Granić, prof. i dipl. bibl. |
| Stručni skupovi - AZOO | Webinar: Prekomjerno provođenje vremena uz medije | Stručni suradnici - knjižničari | 27.01.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi - AZOO | Webinar: Pisanje i provedba projekta | Stručni suradnici - knjižničari | 25.01.2021. u 11:00 sati | Na mreži | Na mreži | Adela Granić, prof. i dipl. bibl. |
| Stručni skupovi voditelji ŽSV | Stručni skup srednjoškolskih knjižničara Grada Zagreba, Zagrebačke i Krapinsko-zagorske županije | Stručni suradnici - knjižničari | 21.01.2021. u 10:00 sati | online | https://connect.carnet.hr/knjiznicari | RUŽA JOZIĆ |
| Stručni skupovi - AZOO | Webinar: Uloga influencera u životu djece i mladih | Stručni suradnici - knjižničari | 20.01.2021. u 11:00 sati | Na mreži | Na mreži | Adela Granić, prof. i dipl. bibl. |

**SMJERNICE ZA BUDUĆI RAZVOJ ŠKOLSKE KNJIŽNICE**

Osuvremeniti poslovanje knjižnice, pristupiti završetku kompjuterske obrade knjižnične građe u aplikaciji METELWIN, oblikovati link ŠKOLSKA KNJIŽNICA na web-stranici škole, redovito objavljivati *Bilten prinova* u školskoj knjižnici, *Preporučeni popis za čitanje znanstveno-popularne literature*, za sve zainteresirane koji žele čitati i više od školske lektire, a za maturante je spreman *Bilten priručnika* za uspješnije polaganje državne mature. I dalje voditi aktivnu nabavnu politiku knjižničnog fonda, provoditi kulturnu i javnu djelatnost knjižnice s uključivanjem učenika u različite aktivnosti i kreativni rad. Stručno se usavršavati i na stručnim skupovima predstavljati rad školske knjižnice i kreativne radove naših učenika. Knjižničarka uspješno surađuje s razrednicima, predmetnim nastavnicima i stručnim osobljem škole, od tajništva, učeničke referade i računovodstva. Uz dobru suradnju s ravnateljem Škole knjižnica je obavila svoje planirane zadatke i dobila smjernice za budući rad i razvoj.

 Stručna suradnica savjetnica

 školska knjižničarka Gimnazije Sesvete: Ruža Jozić

U Zagrebu, srpanj 2021.